Филип К. Дик
Филип Киндред Дик (), известен още като Ричард Филипс, е американски романист и автор на научна фантастика, оказвал голямо влияние върху жанра.

Биография 
Дик продава първия си разказ през 1952 г., и оттогава се концентрира изцяло върху писането. През 50-те години и 60-те години той често е близо до финансова криза и е принуден да пише огромни количества страници на ден, тъй като плаща и издръжка на първата си съпруга. За да смогва на темпото, Филип Дик приема амфетамини ежедневно. За пет години успява да напише шестнадесет романа. В интервю за списание Ролинг Стоун Дик казва, че първото произведение, което е написал без да използва амфетамини, е „Камера помътняла“ (1977).

Творчество 
Въпреки че получава признание от писатели като Станислав Лем, до смъртта си Дик не е особено популярен сред читателската аудитория. След като умира през 1982 г., няколко от неговите романи са филмирани и по този начин широкия кръг от читатели се запознава с него. Произведенията му днес са сред най-четените научно-фантастични творби, а Дик си е спечелил подкрепата и на читателите, и на критиката.

Предвещавайки киберпънк стила, в ранните си романи и разкази Дик разглежда социални и политически теми, докато по-късните му произведения се занимават с наркотиците и теологията, повлияни от жизнения му опит в романи като „Камера помътняла“ и „VALIS“. Алтернативните вселени също са честа тема на произведенията му, като измислените светове са населени предимно от обикновени трудещи се хора, а не от галактически елит. „В книгите на Дик няма нищо героично“, казва Урсула Ле Гуин, „но има герои. Напомня за Дикенс: важни са честността, постоянството, добротата и търпението на обикновените хора.“

Романът му „Човекът във високия замък“ свързва жанровете на алтернативната история и научната фантастика, което му донася наградата Хюго през 1963 година. В подобни романи Дик пише за хора, които е обичал, поставяйки ги в измислени светове, където поставя под въпрос реалността на идеите и институциите. „В моите творби аз поставям под съмнение Вселената; чудя се дали тя е реална и се чудя дали всички ние сме реални“, пише Дик.

Произведения

Романи 
издавани на български език

 (1953) The Cosmic Puppets
 Война на реалности. Превод Юлиян Стойнов. София: Бард, 1994, 217 с.
 (1961)The Man in the High Castle
 Човекът във високия замък. Превод Юлиян Стойнов. София: Бард, 1993, 350 с. ISBN 954-585-002-3
 (1963) The Game-Players of Titan
 Играчите от Титан. Превод Васил Велчев. София: ИнфоДар, 2005, 276 с. ISBN 000648249 X
 (1966) Do Androids Dream of Electric Sheep? („Сънуват ли андроидите електроовце“)
 Беглец по острието. Превод Юлиян Стойнов. София: Аргус, 1994, 252 с. ISBN 954-570-009-2
 (1966) Ubik
 Юбик. Превод Юлиян Стойнов. Бургас: Офир, 1999, 213 с. ISBN 954-8811-10-3
 (1964) The Three Stigmata of Palmer Eldritch
 Трите стигми на Палмър Елдрич. София: ИнфоДар, 2006, 342 с. ISBN 954-761-212-3
 (1973) A Scanner Darkly
 Камера помътняла. София: ИнфоДар, 2005, 406 с. ISBN 954-761-193-3

Повести и разкази 
 Colony („Колонията“, публикуван в сборника разкази „Лица и маски“, 1993 г.)
 Oh, to Be a Blobel! („Какво щастие е да си блобъл“, публикуван в сборника разкази „Двама са много“, 1993 г.)
 Pay for the Printer („Възнаграждение за печатаря“, публикуван в списание „Фантастични истории“ бр. 2, 1992 г.)
 Precious Artifact („Безценен артефакт“)
 The Alien Mind („Чужд разум“, публикуван в сборника разкази „Мечът на осмоглавия“, 1997 г.)
 The Preserving Machine („Музикалната машина“)
 Upon the Dull Earth („На земята е прекалено скучно“, публикуван в сборника разкази „Не от този свят“, 1993 г.)
 Captive Market („Пленен пазар“, публикуван в сборника разкази „Бримка във времето“, 2001 г.)
 We Can Remember It for You Wholesale („Ние можем да си спомним всичко вместо вас“)

Филмови адаптации

Бележки

Външни препратки 
  
  Ganymede, фенсайт, посветен на творчеството на ФИлип К. Дик
  The Encyclopedia Dickiana
  The Philip K. Dick Bookshelf, блог, посветен на Филип К. Дик
  Petri Liukkonen, Подробна биобиблиография на Филип К. Дик, Books and Writers (kirjasto.sci.fi). Архивирано
 

Американски писатели фантасти
Американски романисти
Американски автори на разкази
Писатели постмодернисти
Писатели на алтернативна история
Хиперреалност
Американски сатирици
Мистици
Носители на награда „Хюго“
Носители на наградата „Курд Ласвиц“‎
Възпитаници на Калифорнийския университет – Бъркли
Американци от ирландски произход
Родени в Чикаго
Починали в Санта Ана (Калифорния)
Починали от инсулт